Gareth Cliff dalk by MRK ook verkla | Maroela Media
Gareth Cliff dalk by MRK ook verkla
Gareth Cliff (Argieffoto)
Die SA Natives Forum gaan die uitgesproke aanbieder Gareth Cliff by die Menseregtekommissie (MRK) verkla nadat hy 'n lid van die One South Africa Movement se ondervinding van rassisme as "anekdoties" en "onbelangrik" afgemaak het.
Cliff het op The Burning Platform, 'n program op CliffCentral, met DA-leier John Steenhuisen en Mudzuli Rakhivhane gesels, onder meer oor die DA se omstrede plakkate wat in Phoenix in Durban opgesit is. Die plakkate is ná groot openbare teenkanting en bewerings dat dit rassisties is, verwyder.
Cliff het tydens die onderhoud gesê rassisme is onderaan Suid-Afrikaners se lys van prioriteite, terwyl Rakhivhane aangevoer het hulle "beleef duidelik nie die soort rassisme wat ek op 'n daaglikse grondslag ondervind nie".
"Jou persoonlike ondervindings is heeltemal anekdoties en onbelangrik vir almal van ons," het Cliff gesê.
Rakhivhane het hierop teruggekap en gesê sy neem kennis van die "feit dat jy dink die ondervinding van 'n swart vrou in hierdie land is onbelangrik en nie ter sake nie".
'n Skermgreep van die uitsending. Van links is aanbieder Gareth Cliff, Mudzuli Rakhivhane, verbonde aan die One South Africa Movement en DA-leier John Steenhuisen. (Skermgreep: Twitter)
Cliff het egter gesê 'n plaaslike regeringsverkiesing is op hande en aan Rakhivhane gevra of 'n wyksraadslid byvoorbeeld probleme met rassisme kan oplos.
Nando's, wat die program reeds sowat vyf jaar lank borg, het sy borgskap van Cliff se program summier opgeskort nadat 'n herrie daaroor op sosialemediaplatforms losgebars het. Volgens die maatskappy het Cliff versuim om 'n ruimte te skep waar vryheid van spraak moontlik is en het hy Rakhivhane nie toegelaat om haar mening behoorlik te lug nie.
Die SA Natives Forum sê hy veroordeel die "voortgesette rassisme, bekrompenheid en ongeregtigheid" wat Steenhuisen, Cliff en Nando's geopenbaar het.
"Swart lyding word weggesteek, maar swart vernedering is daar vir almal in Suid-Afrika om te sien. Die hoogste werkloosheid ter wêreld staar swart mense in die gesig, hulle is honger. Dit is een van die redes vir plundering. Die regering het soldate gestuur om beslag te lê op gesteelde goedere en kos, net om dit te verbrand," lui die forum se verklaring.
"Ons gaan die rassistiese voorval wat op CliffCentral plaasgevind het by die MRK aanmeld."
Die forum het 'n beroep op mense gedoen om op te hou om Nando's te ondersteun.
"Gaan vind asseblief 'n kitskosonderneming in swart besit in jou gebied en begin hulle ondersteun."
Man in luukse motor doodgeskiet
85 onwettige mynwerkers bly agter tralies
Ai tog word groot asb. Aanvaar wie jy is want GOD het ons almal geskape. Dink die GROOTSTE probleem hier is om jou self as n individual te Aanvaar, maak ni SAAK van Jo velkleur ni. Gebruik net RASSISME as n verskoning want di mense wat dit gebruik lyk my het n probleem om hulle self te Aanvaar. WORD GROOT ADB
Bla bla bla, ons is elke dag teikens van rassisme onder die rassistiese regering! Glo my "our people" sal nog steeds Nando's ondersteun. Sy moet wakker skrik, ons almal ly onder rassiste in hierdie land
Hy is n arogante omroeper
Jy moet ingeteken wees om te stem7-36Jy moet ingeteken wees om te stem
Ons is almal siek en sat vir die Ace of racism kaart wat daagliks gespeel word en as iemand wit dit sê is dit rassisme. Doen ons almal n guns en steek daai kaart waar die son nie skyn. Ek as wit mens word daagliks in n winkel of iewerste as n twee handse indringer gehanteer. I live with it. I don't let it bother me. Build a bridge and get over it